Ragnar Sigurðsson

Ragnar Sigurðsson, nado en Reiquiavik o 19 de xuño de 1986, é un futbolista islandés. Xoga na demarcación de defensa para o FC Krasnodar da liga Premier de Rusia.

 Traxectoria en clubs 

 Fylkir Reykjavík 
Ragnar iniciou a súa carreira nas categorías inferiores do Fylkir Reykjavík no ano 2002 para acabar debutando co primeiro equipo dous anos máis tarde, onde permanecería até o 2006.

 IFK Göteborg 
En 2006 fichou polo club sueco IFK Göteborg. Debutou na Allsvenskan o 6 de abril de 2007 e xogou os 26 partidos de liga completos, formando unha formidábel parella con Mattias Bjärsmyr. O seu equipo acabaría por gañar a Allsvenskan ese ano polo que de contado o seu nome empezou a se asociar a varios grandes clubs da Ligue 1, Serie A, Bundesliga ou da Premier League. O daquela director de deportes do IFK Göteborg, Håkan Mild comentou que o club esixía uns 3.000.000 € por este talentoso defensa. Durante a súa segunda tempada Ragnar xogou 29 partidos (de 30) e o equipo terminou en 3º lugar, gañando a Supercupen e a Svenska Cupen.

 FC København 
O 30 de maio de 2011, Ragnar asinou un contrato de catro anos cos campións dinamarqueses do F.C. København cun custo estimado da fichaxe de preto de 5.500.000 de Coroas Dinamarquesas. Neste club habería de conquistar a Copa de 2012 e a liga de 2013.

 FC Krasnodar 
O 23 de xaneiro de 2014, o FC Krasnodar da primeira liga rusa anunciou que asinaran con Ragnar un contrato de dous anos e medio con opción a un ano adicional.

 Selección nacional 
Debutou coa selección de fútbol de Islandia o 22 de agosto de 2007 nun partido amigábel contra Canadá, encontro que finalizou con empate a un. Ademais disputou a clasificación para a Eurocopa 2008, a clasificación para a Eurocopa 2012, a clasificación para a Eurocopa 2016, a clasificación para a Copa Mundial de Fútbol de 2010 e a clasificación para a Copa Mundial de Fútbol de 2014.

 Goles internacionais 
 #  Data  Estadio  Opoñente  Gol  Resultado  Competición1  16 de novembro de 2014  Doosan Arena, Pilsen, República Checa  0-1 2–1  Clasificación para a Eurocopa 20162  27 de xuño de 2016  Allianz Riviera, Niza, Francia   1-1 1-2  Eurocopa 2016

 Clubs 
ClubPaísAnoPartidosGolesFylkir Reykjavík2004 - 2006582IFK Göteborg2006 - 201114114F.C. København2011 - 20131114FC Krasnodar2013 - 834

 Palmarés 

 Campionatos nacionais 
TítuloClubPaísAnoAllsvenskanIFK Göteborg2007Copa de Suecia2008Supercopa de Suecia2008SuperligaF.C. København2013Copa de Dinamarca2012

 Notas 

 Ligazóns externas 
Vídeo que repasa a traxectoria de Ragnar Sigurðsson no IFK Göteborg.

Categoría:Nados en Reiquiavik
Categoría:Nados en 1986
Categoría:Futbolistas de Islandia
Categoría:Xogadores da selección de fútbol de Islandia
Categoría:Xogadores do Fylkir Reykjavík
Categoría:Xogadores do IFK Göteborg
Categoría:Xogadores do F.C. København
Categoría:Xogadores do FC Krasnodar
Categoría:Xogadores do Fulham FC
Categoría:Xogadores do FC Rubin Kazan
Categoría:Xogadores do FC Rostov